रब ने बना दी जोड़ी, दूल्हा 36 इंच का और दुल्हन 34 इंच की
भागलपुर । कहा जाता है कि जोड़िया ऊपर से तय होती हैं।कुछ ऐसा ही पुलिस जिला नवगछिया के अभिया गांव में देखने को मिला। इस शादी में बिना आमंत्रण के ही हजारों लोग शामिल हो गए और दूल्हा दुल्हन के साथ सेल्फी लेने में मस्त हो गया।
आप सोच रहे होंगे ऐसी कौन सी अनोखी शादी है। बैंड बाजा और बारात सब कुछ वैसा ही जैसा आमतौर पर शादियों में देखने को मिलता है लेकिन यह शादी आम शादियों से कुछ अलग रही। इस शादी को अनोखी शादी इसलिए कह रहे हैं, क्योंकि दूल्हा 36 इंच का और दुल्हन 34 इंच की है। यह जोड़ी भी भविष्य की सपने संजोए सात फेरे लेकर जन्म जन्मांतर के लिए एक दूजे के हो गए।
कहते हैं इस पृथ्वी पर जन्म लेने वाले हर व्यक्ति की जोड़ी भगवान बनाकर भेजती है। यह बात शत प्रतिशत आज साबित हो गया। उल्लेखनीय है कि दुल्हन नवगछिया के अभिया बाजार किशोरी मंडल उर्फ गुजो मंडल की पुत्री ममता कुमारी 24 वर्ष और दुल्हा मसारु निवासी बिंदेश्वरी मंडल का पुत्र मुन्ना भारती 26 वर्ष के हैं। शादी के बाद वर और वधू दोनों ही काफी खुश नजर आए।